ร้านนี้เป็นสาขา 2 (ส่วนตัวยังไม่เคยทานสาขาแรกเลยอาจเปรียบเทียบไม่ได้) ตั้งอยู่ตรงถนนทิพย์เนตร เยื่องๆกับธนาคารออมสิน อยู่ปากทางถนนวัวลาย หากเป็นตอนกลางคืนป้ายไฟร้านจะดูโดดเด่นมาก หาได้ไม่ยากค่ะ คนจะคึกคักมากในทุกวันตอนเย็น โดยเฉพาะในวันเสาร์ เนื่องจากเป็นทั้งวันหยุดและมีถนนคนเดินด้วย เคยตั้งใจจะไปกินวันเสาร์อยู่ครั้งหนึ่ง แต่ตอนนั้นไม่มีระบบการจัดคิวที่ดี ไม่ได้จดชื่อหรือขอเบอร์อะไร บอกเพียงว่า "เหลือ 4 คิว ประมาณ 1 ชม นะค่ะ" จึงทำให้ผิดหวังเล็กน้อย และไม่ได้รอ แต่ก็ยังตั้งใจมากินวันถัดไปในเวลาดึกๆที่โต๊ะเริ่มง่างแล้ว 
- รสชาติดีงามมาก คุ้มค่ากับการมารอบสองค่ะ ชอบซุปมาก รสชาติคล้ายๆกับร้าน ช.เสต็ก แต่เผ็ดไม่เท่า(หากใครเคยทานนะค่ะ) น้ำจิ้มพอใช้ได้กล่มกล่อม เนื้อมีให้เลือกค่อนข้างเยอะ ราคาบุฟเฟ่ 189 บาท/คน ถือว่าคุ้มค่าเลยค่ะ
- บรรยากาศตึกแถวริมถนนทั่วไป ไม่ได้เสียงดังเหม็นควันอะไรนะค่ะ เพราะรถก็ไม่ได้ติดตลอด
- บริการโดยรวมดีค่ะ พูดจาดี ยิ้มแย้ม คงมีแต่เรื่องการจัดคิวในครั้งก่อนที่ไป